Okcident-saharaj montar-kserofitaraj duonarbaroj

La okcident-saharaj montar-kserofitaraj duonarbaroj estas ekoregiono el la dezertega ekoprovinco de la palearktisa ekozono, laŭ la tipologio de la Monda Natur-Fonduso (WWF). Ĝi etendiĝas sur pluraj altebenaĵoj kaj vulkanaj montarmasivoj de la okcidenta parto de Saharo. Biome ĝi apartenas al dezertoj kaj kserofitaroj .

 Priskribo 
Tiu ekoregiono okupas 258 100 kvadratajn kilometrojn kiuj disvastiĝas inter la masivo de Ahaggar kaj la altebenaĵo de Tasilin-Aĝer en Alĝerio ( 1 000 metroj super normalnulo ), kun disbranĉiĝoj kiuj atingas Libion kaj Niĝeron. Super altitudo de 500 metroj, ĝi enhavas la masivojn de Aïr en Niĝero, la masivojn de Adrar en Maŭritanio kaj de Adrar-n-Ifoghas en Malio.

La vintroj estas severaj, kun variaĵoj de pli ol 20 °C kaj noktaj frostoj. La pluvoj estas maloftaj kaj sporadaj.

 Flaŭro 
La vegetaĵaro varias laŭ altitudo kaj laŭ elmetado al vento. Multaj specioj estas relikvaj sahar-mediteraneaj specioj. La arboj troviĝas je malalta situo, dum la arbustoj superregas je pli granda altitudo. Sendube, malgraŭ tio, eblas trovi olivujojn (Olea europaea subsp. laperrinei) je 2 000 metroj.

Inter la ĉeestantaj specioj distingiĝas la herbo Trianthema pentandra (Aizoaceae), la lupeno Lupinus pilosus, la konvolvulo Convolvulus fatmensis, Silene kiliani (kariofilacoj), la akacioj Acacia laeta kaj Acacia nilotica,  Cordia rochii (Boragacoj) , la figarbo Ficus ingens kaj  Anticharis glandulosa (skrofulariacoj).

 Faŭno 

 Endemioj 
Inter la endemiaj plantospecioj distingiĝas la endanĝerigita Sahara cipreso (Cupressus dupreziana), la sahara olivujo (Olea lapperrini) kaj la sahara mirto (Myrtus nivellei).

 Stato de konservado 
La ekoregiono estas relative starema kaj sendifekta. La homa loĝantaro kvadrat-kilometre ne superas po kvin loĝantoj. La plejmulto estas nomada, kvankam ankaŭ ekzistas iuj urbetoj. La vegetaĵaro gardiĝas kvazaŭ sendifekte.

Vidu ankaŭ
Duonarbaro
Ekologia klasifiko de la tersupraĵoj
Konservada stato de ekoregiono

 Eksteraj ligiloj 
 Ekoregiono PA1332 : Okcident-saharaj montar-kserofitaraj duonarbaroj (WWF)
  Okcident-saharaj montar-kserofitaraj duonarbaroj (WWF-Wildworld)
 Okcident-saharaj montar-kserofitaraj duonarbaroj (Wildworld) - Nacia Geografia Societo 
 Okcident-saharaj montar-kserofitaraj duonarbaroj  (The Encyclopedia of Earth)
 Okcident-saharaj montar-kserofitaraj duonarbaroj (Globalspecies) 
 Situo de la ekoregiono : tajpu West Saharan montane xeric woodlands

Kategorio:Palearktisaj ekoregionoj
Kategorio:Saharo
Kategorio:Dezertaj ekoregionoj
Kategorio:Geografio de Alĝerio
Kategorio:Geografio de Libio
Kategorio:Geografio de Malio
Kategorio:Geografio de Maŭritanio
Kategorio:Geografio de Niĝero
Kategorio:Dezertoj en Libio
Kategorio:Dezertoj en Alĝerio
Kategorio:Dezertoj en Malio
Kategorio:Dezertoj en Maŭritanio
Kategorio:Dezertoj en Niĝero